open-index/open-wikipedia-markdown huggingface dataset:
கீதா இராஜசேகர்

வலது|thumb|கீதா இராஜசேகர்
**கீதா இராஜசேகர்**  இந்தியாவின் தமிழ்நாடு மாநிலத் தலைநகர் சென்னையைச் சேர்ந்த ஒரு பிரபலமான கர்நாடக இசை பாடகி ஆவார்  இவர் இந்திய அரசு நிறுவனங்களான அகில இந்திய வானொலி (ஏ.ஐ.ஆர்) மற்றும் தூர்தர்ஷன்  தொலைக்காட்சி போன்றவற்றின் முதல் தரநிலை இசைக் கலைஞர் ஆவார். புது தில்லியின் இந்திய கலாச்சார உறவுகள் மன்றத்தின் (ஐ.சி.சி.ஆர்) தேர்ந்தெடுக்கப்பட்ட தரநிலைக் கலைஞர்கள் குழுவில் இவர் இடம் பெற்று உள்ளார்.

## தொழில்
கீதா இராஜசேகர் புது தில்லியில் சிறு வயதிலேயே கர்நாடக இசையைக் கற்றுக் கொள்ளத் தொடங்கினார், மேலும் புகழ்பெற்ற கர்நாடக இசைக் கலைஞரும் சங்கீத கலாநிதி பட்டம் வெண்றவருமான திருமதி, தா.கி. பட்டம்மாள் அவர்களிடம் தனது பயிற்சியை தொடர்ந்து பயின்றார்.

அவர் மதிப்புமிக்க அமைப்புகளில் இசை நிகழ்ச்சிகள் நடத்துவதற்காக இந்தியாவிலும் வெளிநாட்டிலும் பல்வேறு  பயணங்களை மேற்கொண்டுள்ளார். அமெரிக்கா, கனடா, மலேசியா, ஆஸ்திரேலியா, சிங்கப்பூர், துபாய், அபுதாபி மற்றும் ஐக்கிய இராச்சியம் ஆகிய நாடுகளில் நடைபெற்ற இசை நிகழ்ச்சிகளில் கலந்து கொண்டு தனது பாடல்களைப் பாடியுள்ளார்.

புகழ்பெற்ற இசை பதிவு வெளியீட்டு நிறுவனங்கள் கீதா இராஜசேகர் பாடிய  பல ஒலிநாடாக்கள்  மற்றும் குறுந்தகடுகளை வெளியிட்டுள்ளன. கருநாடக இசையின் வளா்ச்சிக்கும் ஊக்குவித்தலுக்கும்   தொடங்கப்பட்ட *ராகாலயா*  என்ற அறக்கட்டளையின் "நிறுவன அறங்காவலராக" செயல்பட்டு வருகிறார்.

## ஒரு ஆசிரியராக
கீதா ராஜசேகர் தற்போது கர்நாடக இசை குறித்த தனது விரிவான அறிவை அடுத்த தலைமுறையினருக்கு கொண்டும் செல்லும் விதமாக   சென்னையில் உள்ள “*மதுர கீதம்*” என்ற தனது பள்ளி   டொராண்டோ கனடாவில் உள்ள அதன் ஒரு கிளையின் வாயிலாகப்  பகிர்ந்து கொள்கிறார், அங்கு (கனடாவில்) ஒவ்வொரு ஆண்டும் கோடை காலப் பயிற்சிப் பட்டறைகளில் கற்பித்தல் பணிகளை மேற்கொள்கிறார்.

கீதா இராஜசேகர் அண்ணாமலை பல்கலைக்கழக கனடா வளாகத்தில்  கௌலவப் பேராசிரியராகவும் பணியாற்றி வருகிறார்.

## விருதுகள் மற்றும் கௌரவங்கள்
கீதா இராஜசேகருக்க "இசை மாமானி", "நாத பூசனி", "பால ரத்னா" என்ற பட்டங்களும், மிக சமீபத்தில் "இசைச் செல்வம்" என்ற பட்டமும்  மாண்புமிகு முதலமைச்சரால் தமிழக வழங்கப்பட்டன.

சென்னை மியூசிக் அகாதெமி உட்பட சென்னை நகரத்தின் கிட்டத்தட்ட அனைத்து மதிப்புமிக்க இசை சபைகளிலும் கச்சேரிகளை நடத்தியுள்ள அவர், மியூசிக் அகாடமி, ஸ்ரீ கிருஷ்ண கானசபா, இந்தியன் நுண் கலை சங்கம், ஆகியவற்றின் வருடாந்திர இசை விழாக்களின் போது அவருக்கு பல பரிசுகள் வழங்கப்பட்டுள்ளன

## தனிப்பட்ட வாழ்க்கை
கீதா இராஜசேகர் முன்னாள் மத்திய அமைச்சரும் விடுதலைப் போராட்ட வீரருமான சி.சுப்பிரமணியத்தின் மகன் எஸ்.எஸ்.இராஜசேகரை திருமணம் செய்து கொண்டார், தற்போது இந்திய மாநிலமான தமிழ்நாட்டின் தலைநகர் சென்னையில் வசித்து வருகிறார். 
## இசை வெளியீடுகள்
இவர் 2015 ஆம் ஆண்டில் ஆனந்த கீதம் என்ற இசைத் தொகுப்பையும்,  திருமுருகன் பாமாலை என்ற பக்திப்பாடல் தொகுப்புகளையும் மற்றும் ஏராளமான இசைப் பாடல் தொகுப்புகளைப் பாடியுள்ளார். ஆனந்த கீதம் என்ற இசைத்தொகுப்பு பல்வேறு ராகங்களில் பாடப்பட்ட கருநாடக இசை பாடல் தொகுப்பாக வெளிவந்தது. மேலும் பாரம்பரிய இசைப் பாடல்களையும் பாடியுள்ளார். இவை அனைத்தும் குறுந்தகடுகளாக பல்வேறு இசை வெளியீட்டு நிறுவனங்களால் வெளியிடப்பட்டன.

## மேற்கோள்கள்

பகுப்பு:தமிழ்நாட்டுப் பெண் இசைக்கலைஞர்கள்
பகுப்பு:சென்னை நடிகைகள்
பகுப்பு:20 ஆம் நூற்றாண்டின் இந்திய நடிகைகள்
பகுப்பு:சென்னைப் பாடகர்கள்
பகுப்பு:கருநாடக இசைப் பாடகர்கள்
பகுப்பு:வாழும் மக்கள்
பியூட்டி சர்மா பருவா

**பியூட்டி சர்மா பருவா** (பிறப்பு 18 ஜூன் 1951) இந்தியாவின் அசாமியின் நாட்டுப்புற இசை, இந்திய பாரம்பரிய இசை, கஜல்(இசை) மற்றும் அசாமின் பஜன் பாடகர்களில் மிகவும் பிரபலமான மற்றும் மிகவும் மதிப்பிற்குரிய ஒருவர். அசாமின் மெலடி குயின் மற்றும் பியூட்டி பைடூ என மிகவும் பிரபலமாக அறியப்பட்ட இவர் அகில இந்திய வானொலி, தூர்தர்ஷன், ஆல்பங்கள் மற்றும் பிறவற்றிற்காக ஆயிரத்துக்கும் மேற்பட்ட பாடல்களைப் பதிவு செய்துள்ளார். இவரது முதன்மை மொழியாக அசாமிய மொழி மற்றும் இந்தி மொழிகளில் இருந்தாலும் ஆறு பிராந்திய இந்திய மொழிகளில் பாடல்களைப் பாடியுள்ளார். பியூட்டி பருவா, 1976 இல் *[[த டெயிலி டெலிகிராப்|தி டெய்லி டெலிகிராப்]]*பில் மேன் வித் மெலடி ஹிஸ் பென் என்று புகழப்பெற்ற எழுத்தாளரும் பாடலாசிரியருமான த்விஜேந்திர மோகன் ஷர்மாவை (1948-2006) 1976 இல் திருமணம் செய்து கொண்டார்.

## ஆரம்ப கால வாழ்க்கை
பியூட்டி ஷர்மா பருவா மேல் அசாமின் கோலாகாட்டின் டஃபாலேட்டிங் தேயிலைத் தோட்டத்தில் பிறந்தார். அவரின் தந்தை புவனேஷ்வர் பருவா, தேயிலை தோட்ட மேலாளர் மற்றும் அவரது தாயார் பெயர் நிர்மலா தேவி ஆவார்.

பியூட்டி சர்மா பருவா 3 வயதில் ஜோர்ஹாட்டிலிருந்து வெவ்வேறு குருக்களிடமிருந்து மென் நாட்டுப்புற இசையில் தனது ஆரம்ப பாடங்களை கற்றார். 5 வயதிலிருந்தே, டஃபாலேட்டிங் தேயிலைத் தோட்டத்தில் தேயிலை தோட்டத் தொழிலாளர்களின் குழந்தைகளுக்கு நாட்டுப்புறப் பாடல்களைக் கற்பிக்கத் தொடங்கினார், மேலும் 6 வயதில் குழந்தை நாட்டுப்புற பாடகியாக உருவெடுத்தார். 1958 ஆம் ஆண்டில், அவருக்கு 7 வயதாக இருந்தபோது, சுதந்திர இந்தியாவின் முதல் பிரதமரான பண்டித ஜவஹர்லால் நேருவால் அவரது பாடும் திறனுக்கான வசதி செய்யப்பட்டது. 9 வயதிலிருந்தே, ராஜ்மோகன் தாஸ், துளசி சக்ரவர்த்தி, அனில் தத்தா, லட்சி சைக்கியா மற்றும் பண்டிட் மோதிலால் சர்மா போன்ற கிரானா கரானா மற்றும் இந்தூர் கரானாவில் இருந்து இந்திய பாரம்பரிய இசையில் பயிற்சி பெற்றார். பேகம் அக்தரால் தாத்ரா, தும்ரி மற்றும் கஜ்ரி போன்ற பிற மென் பாரம்பரிய இசை பாணிகளையும், பால் கவுதமின் கசல் (இசை) போன்றவற்றிலும் பயிற்சி பெற்றார்.

## பாடும் தொழில்

### 1960 களில் ஆரம்பகால வாழ்க்கை
1960 களில் இருந்து, பியூட்டி சர்மா பருவா அகில இந்திய வானொலி குவகாத்தி, ஷில்லாங், ஜோர்கட் மற்றும் திப்ருகார் ஆகியோரால் ஒளிபரப்பப்பட்ட அவரது பாடல்கள் மூலம் பிரபலமடையத் தொடங்கினார். அஸ்ஸாமி நாட்டுப்புற இசையை விட கஜல், பஜன் மற்றும் இந்திய பாரம்பரிய இசையால் அவர் மிகவும் பிரபலமடைந்தார். குவகாத்தி அகில இந்திய வானொலியால் பதிவு செய்யப்பட்ட அவரது முதல் பாடல், 1968 இல் நூருல் ஹக் எழுதி ஜிது தபன் இசையமைத்த துமலோய் மோனோட் போர் என்பதாகும். இந்த பாடல் 1972 இல் பூபன் அசாரிகாவுடன் இருவர் பாடுவதற்குரிய இசை பாடலாக பதிவு செய்யப்பட்டது. அகில இந்திய வானொலியில் அவரது இரண்டாவது பதிவு 1968 இல் ஓ ரோஜோனிகொண்டா ஆகும். இந்த பாடல் லிலா கோகோய் எழுதியது மற்றும் லக்கி சைக்கியா இசையமைத்தார். அசாமில் ராகம் சார்ந்த பாடல்களைப் பாடும் சில பாடகர்களில் ஒருவராக இவர் ஆரம்பகால புகழ் பெற்றார், பின்னர் சவுவா நீல் நீல் (1969) மற்றும் மோன் திலு டோமாக் (1969) உள்ளிட்ட 50 க்கும் மேற்பட்ட பாடல்களைப் பதிவு செய்தார்.

## குறிப்புகள்

பகுப்பு:வாழும் மக்கள்
பகுப்பு:1951 பிறப்புகள்
எண்கண் முருகன் கோயில்

**எண்கண் முருகன் கோயில்**  தமிழ்நாடு திருவாரூர் மாவட்டத்தில்  திருவாரூரிலிருந்து 13 கிலோமீட்டர் தொலைவில் உள்ள எண்கண் கிராமத்தில் உள்ள எண்கண் பிரம்மபுரீசுவரர் கோயிலில் ஒரு தனி சன்னதியாக உள்ள கோயிலாகும். இந்த எண்கண் முருகன் கோவிலில் இங்கே முருகன் தான் மூலவர். இங்கே முருகனின் பெயர் சண்முகநாதன் என்ற பெயரில் அழைக்கிறார்கள்.

## முருகன் சன்னதி
முருகன் சன்னதிக்கு தெற்கு நோக்கிய வாயிலின் வழியே செல்லலாம். 

## புராண வரலாறு
பிரபலமான செவிவழிக் கதைகளின்படி, இந்த கோவிலில் முருகன் சிலையை செதுக்கிய சிற்பி, சிக்கல் மற்றும் எட்டுகுடி ஆகிய இடங்களில் சிற்பத்தை செதுக்கிய அதே நபர் எனப்படுகிறது. சிக்கலில் சிலை சிற்பம் செய்தபின், அச்சிற்பி தனது வலது கட்டைவிரலை வெட்டிகொண்டார், அதனால் அவர் சிக்கலில் உள்ள உருவத்தின் அழகை மிஞ்சும் எதையும் எங்கும் உருவாக்க மாட்டார் என்பதை உறுதிசெய்தார். எட்டுகுடி சிலை வடிவத்தை சிற்பிய பிறகு, அவர், அதன் அழகு சிக்கலில் உள்ள சிற்பத்தை மிஞ்சியதாக உணர்ந்து, தன்னை தண்டித்துக்கொள்ள தன் கண்களை குருடாக்கிக்கொண்டார். ஆகவே அவர், எங்கணில் முருகனின் சிலையை சிற்பம் போது, ஒரு பெண்ணின் உதவியை நாடினார். அப்போது தவறி அவர், அந்தப் பெண்ணின் ஒரு விரலை வெட்டி, இரத்தம் வெளியேற தொடங்கியது. இந்த இரத்தத் துளிகள் அவரது கண்களில் விழுந்து அவரது கண்களை குணப்படுத்தியது. சிற்பி பார்க்கமுடிவதை உணர்ந்தவுடன், ஆச்சரியத்துடன் "எங்கண்!" தமிழ் மொழியில் "என் கண்கள்" என்று பொருள். 

## மேற்கோள்கள்

## வெளி இணைப்புகள்
* 
* 
## புகைப்படத்தொகுப்பு


File: Enkanbrahmapurisvarartemple1.jpg|பிரம்மபுரீசுவரர் கோயில் ராஜகோபுரம்
File: Engan_Murugan_temple3.JPG|பிரம்மபுரீசுவரர் கோயில் வளாகம் 
File: Engan_Murugan_Temple.jpg|பிரம்மபுரீசுவரர் கோயிலின் பிறிதொரு தோற்றம் 



பகுப்பு:திருவாரூர் மாவட்டத்திலுள்ள முருகன் கோயில்கள்
ஊடுபாலினம்

**ஊடுபாலினம்** *(Intersex)* **ஊடுபாலியல்** சார்ந்த மக்கள் என்பவர் பிறப்பில் நிலவும் அனைத்து பாலியல் பான்மை வேறுபாடுகளில்  ஏதாவது ஒன்றை/ பலவற்றைத் தழுவிய ஆண், பெண் உடலோடு பொருந்தாத பிறப்பு வேறுபாடமைந்த தனியர்கள் ஆவர். இந்த பாலியல் வேறுபாடுகளில் குறுமவகங்கள், பாலாக்கிகள், பால்சுரப்புகள், பால் உறுப்புகள்  ஆகியன அடங்கும். இந்த வேறுபாடுகளில் பாலுறுப்பு மய்க்கமோ குறுமவகப் புறத்தோற்றவகைச் சேர்மானங்களோ அமையலாம்; ஆனால், இயல்பான  XY-ஆண், XX-பெண் சேர்மானங்கள் அமையமாட்டா.

## மேலும் காண்க
* மூன்றாம் பாலினம்

## மேற்கோள்கள்

## வெளி இணைப்புகள்

பகுப்பு: ஊடுபாலினம்
பகுப்பு:பாலின உயிரியல்
பகுப்பு:ந.ந.ஈ.தி
சிமா பினா

**சிமா பினா (Sima Bina)** ( பிறப்பு: 1945 சனவரி 4) இவர் ஒரு குறிப்பிடத்தக்க ஈரானிய பாரம்பரிய இசைக்கலைஞரும், இசையமைப்பாளரும், ஆராய்ச்சியாளரும், ஓவியரும் மற்றும் ஆசிரியருமாவார்.  ஜெர்மனியின் வானொலி டபிள்யூ.டி.ஆரால் "ஈரானிய நாட்டுப்புற இசையின் பெரும் பெண்மணி" என்று விவரிக்கப்படுகிறார். நிகழ்த்து கலைகளில் பினாவின் வாழ்க்கை ஐம்பது ஆண்டுகளுக்கும் மேலாக நீடித்தது. கிட்டத்தட்ட மறந்துபோன ஈரானிய நாட்டுப்புற பாடல்கள் மற்றும் மெல்லிசைகளின் தொகுப்பை பினா சேகரித்து புதுப்பிக்க முடிந்தது. பிரபலமான பிராந்திய இசையை சேகரித்தல், அதை பதிவு செய்தல், எழுதுதல் மற்றும் மறு ஆக்கம் ஆகியவற்றை உள்ளடக்கிய அவற்றின் தோற்றம் குறித்து விரிவான ஆராய்ச்சி செய்துள்ளார். மசண்டரணி இசை, குர்திஷ் இசை, துர்க்மென் இசை, பலூச் இசை, லூர் இசை, சிராஜி இசை, ஆப்கான் இசை, பக்தியாரி இசை மற்றும் வடக்கு மற்றும் தெற்கு கோரசனின் இசை உள்ளிட்ட ஈரானிய நாட்டுப்புற இசையின் முழு நிறமாலையையும் இவரது படைப்புகள் உள்ளடக்கியது.

## ஆரம்பகால வாழ்க்கை மற்றும் தொழில்
பிரபலமான பாரம்பரியத்தின் மையத்தில் உள்ள கோராசனில் பிறந்த இவர், தனது ஒன்பது வயதில் ஈரானிய வானொலியில் தனது வாழ்க்கையைத் தொடங்கினார். இவரின் தந்தை அகமத் பினாவின் வழிகாட்டுதலின் கீழ் - ஈரானிய பாரம்பரிய இசையின் மேதை மற்றும் அவரது ஆரம்பகால பாடல்களை எழுதிய கவிஞர் . மராஃபி மற்றும் ஜரின் பஞ்சே போன்ற சிறந்த நிபுணர்களுடன் பினா பாரசீக, துருக்கிய மற்றும் உருது கவிதைகளில் ஒரு விதியான ரேடிஃப் என்ப்படும் திறமை மற்றும் அவாஸ் எனப்படும் குரல் நுட்பத்தைப் படித்தார். ஈரானின் பல்வேறு பகுதிகளிலிருந்து வரும் நாட்டுப்புற பாடல்கள் மற்றும் இசைத் தொகுப்பை வழங்கி, தனது சொந்த தனித் திட்டமான கோல்ஹே சஹ்ராய் (பாலைவனத்தின் பூக்கள்) என்பதை வெளிப்படுத்தினார்..

1969ஆம் ஆண்டில் தெகுரான் பல்கலைக்கழகத்தில் பட்டம் பெற்ற பிறகு, நுண்கலைகளில் முதலிடம் பெற்ற சிமா பினா தனது இசைப் படிப்பைத் தொடர்ந்தார். மேலும் ஆசிரியர் தாவாமியின் வழிகாட்டுதலின் கீழ் ரேடிஃப் குறித்த தனது அறிவை முழுமையாக்கினார். 1993ஆம் ஆண்டு முதல், விழாக்களில் உலகளவில் தனது இசையை நிகழ்த்துவதற்கான அழைப்புகளை இவர் ஏற்றுக்கொண்டார். மேலும் பாரசீக பாரம்பரிய இசையை உள்ளடக்கிய இசை நிகழ்ச்சிகளை ஏற்பாடு செய்தார். இவர் தற்போது ஜெர்மனியின் கொல்ன் மற்றும் ஈரானின் தெகுரான் இடையே வசிக்கிறார்.

## ஈரானியத் தாலாட்டு
ஈரானிய நாட்டுப்புறப் பாடல்களைப் பின்தொடரும் போது, சிமா பினா பலவகையானத்  தாலாட்டுப் பாடல்களைக் கண்டார். இது இவர் சேகரித்த படைப்புகளில் சேர்ந்தது. இந்த தொகுப்பு இறுதியாக 2009இல் *ஈரானிய லுல்லபீஸ்* (ஈரானியத் தாலாட்டுப் பாடல்கள்) என்ற புத்தகத்தை உருவாக்க வழிவகுத்தது. இந்த புத்தகத்தில், பினா தனது கண்டுபிடிப்புகள், தனது கருத்து, தேர்ந்தெடுக்கப்பட்ட தாலாட்டுக்களின் இசைப் பற்றிய விவரம் மற்றும் காட்சி வெளிப்பாடு ஆகியவற்றை தாய்மார்களுடன் பகிர்ந்துகொள்வது மட்டுமல்லாமல், நாற்பது அசல் ஈரானிய தாலாட்டுக்களை நான்கு தொகுதிகளாக முன்வைக்கிறார். அங்கு இவரது குரல்கள் சில சமயங்களில் தாய்மார்களின் பாடலுடன் கலக்கப்படுகின்றன. மேலும், ஈரானின் வெவ்வேறு பகுதிகளில் இவருக்கு தாலாட்டு பாடல்களைப் பாடியவர்களுடன் இணைகிறது.

## குறிப்புகள்

## வெளி இணைப்புகள்
* 
* 50 Iranian Women you Should Know: Maestra Sima Bina 
* Bahār Navāi, ''Motherly Hums'' Audio slideshow (6 min 31 sec) 
*  مستند دویچه وله درباره بانو سیما بینا، بانوی نت‌های گمشده 
* در اتوبوس مسافربری • پای صحبت بانو سیما بینا 
* نشست پزشکان ایرانی در آلمان با موضوع اخلاق و علم و اعطای نشان به بانو سیما بینا 

பகுப்பு:1945 பிறப்புகள்
பகுப்பு:வாழும் மக்கள்
தானமளித்தல்

thumb|253x253px| தானம் என்பது ஈகையை அல்லது கொடையை குறிக்கிறது.
**தானம்** (தேவநாகரி: दान) என்ற சொல் சமசுகிருதம் மற்றும் பாளி மொழி சொல்லாகும். இது தமிழ் மொழியில் 'ஈகை' எனும் சொல்லால் குறிப்பிடப்படுறது. இந்திய தத்துவங்களில் தர்மம் செய்தல் எனப்படுகிறது.

'தான்' என்ற வார்த்தை மருவி 'தானம்' என்ற உச்சரிப்பாக மாறியது.

இந்து சமயம், பௌத்தம், சைனம் மற்றும்  சீக்கிய மதங்களில் தானம் செய்வது ஒரு அடிப்படை ஒழுக்கமாக பயிற்றுவிக்கப்படுகிறது.

இது துன்பத்தில் இருக்கும் ஒரு நபருக்கோ தேவையுள்ள ஒரு நபருக்கோ கொடையாக கொடுப்பதை குறிக்கிறது.

ஒருவன் சமுதாயத்தில் பலருக்கும்  செய்யும்  கொடை  மற்றும் சமுதாய மேம்பாடுக்கான செயலை குறிக்கிறது.

வரலாற்று பதிவுகளின்  படி,வேத காலம் தொட்டு தானம் என்பது இந்திய மரபுகளில் ஒரு பழங்கால நடைமுறை ஆகும்.

## இலக்கியம்
பண்டைய தமிழ் நூலான திருக்குறளில்,அதிகாரம் 22 ஒப்புரவறிதல், மற்றும் அதிகாரம் 23 ஈகை என்ற இரு அதிகாரத்திலும் தானம் பற்றிக் குறிப்பிடப்படுகிறது.

## இந்து மதம்
**தானம்** (சமசுகிருதம்: दान) என்பது பெரும்பாலும் நன்கொடை மற்றும் தொண்டு செய்வதை குறிக்கிறது.

இந்துக்களின் மத சடங்களின் போதும் திருவிழாக்கள், பண்டிகைகள் மற்றும் பல்வேறு சூழல்களிலும் தானம் செய்வதை  பழக்கமாக கொண்டுள்ளனர்.

## பெளத்தம்
## சமண மதம்
## சீக்கியம்
## மேலும் படிக்க
## வெளி இணைப்புகள்
## குறிப்புகள்

பகுப்பு:இந்து மெய்யியல் கருத்துருக்கள்
சமூக இடைவெளி

thumb|upright=1.85| ஒரு கடையில் நுழைய காத்திருக்கும் போது சமூக இடைவெளியைக் கடைபிடிக்கும் மக்கள். வாடிக்கையாளர்கள் கடையில் இடைவெளியை பராமரிக்க, ஒரு நேரத்தில் ஒரு குறிப்பிட்ட எண்ணிக்கையிலானவர்கள் மட்டுமே உள்ளே அனுமதிக்கப்படுகிறார்கள்.
thumb| சமூக விலகளால் நோய் பரவும் வீதத்தை குறைத்து தொற்றை நிறுத்தலாம்.
**சமூக இடைவெளி** (*Social distancing*) அல்லது **சமூக விலகல்**, என்பது தொற்று நோயின் பரவலைத் தடுக்க அல்லது மெதுவாக்கும் நோக்கம் கொண்ட தொற்று கட்டுப்பாட்டு நடவடிக்கைகளின் தொகுப்பாகும். சமூக இடைவெளியின் நோக்கம், நோய்த்தொற்று சுமக்கும் நபர்களுக்கும், தொற்றுநோயால் பாதிக்கப்படாத மற்றவர்களுக்கும் இடையிலான தொடர்பின் நிகழ்தகவைக் குறைப்பதாகும். இதனால் நோய் பரவுதல், நோயுற்ற தன்மை மற்றும் இறுதியில் இறப்பு ஆகியவற்றைக் குறைக்கும்.  

நீர்த்துளி தொடர்பு (இருமல் அல்லது தும்மல்) வழியாக நோய்த்தொற்று பரவும் போது சமூக விலகல் மிகவும் பயனுள்ளதாக இருக்கும்; பாலியல் தொடர்பு உட்பட நேரடி உடல் தொடர்பு; மறைமுக உடல் தொடர்பு (எ.கா. அசுத்தமான இடங்களை தொடுவதன் மூலம்); அல்லது வான்வழி பரவுதல் (நுண்ணுயிரிகள் காற்றில் நீண்ட காலம் உயிர்வாழ முடிந்தால்).  

ஒரு தொற்று முதன்மையாக அச்சுத்தமான நீர் அல்லது உணவு வழியாக அல்லது கொசுக்கள் அல்லது பிற பூச்சிகள் போன்ற திசையன்களால் பரவும்போது, சமூக விலகலின் பயன் குறைவாக இருக்கும். சமூக தூரத்தின் குறைபாடுகள் தனிமை, உற்பத்தித்திறன் குறைதல் மற்றும் மனித தொடர்புடன் தொடர்புடைய பிற நன்மைகளை இழத்தல் ஆகியவை அடங்கும்.

## நடவடிக்கைகள்
thumb|இந்த கணினி ஆய்வகத்தில், பணிபுரியும் நபர்களிடையே உள்ள தூரத்தை அதிகரிக்க மற்ற எல்லா பணிநிலையங்களும் மூடப்பட்டுள்ளன.
[thumb|[தைவான் அதிபர் சாய் இங்-வென் கைகுலுக்குவதற்கு பதிலாக ஒரு பாரம்பரிய தைவானிய வாழ்த்துக்களைத் தருகிறார்]]
தொற்று நோய்களின் பரவலைக் கட்டுப்படுத்தப் பயன்படுத்தப்படும் சமூக இடைவெளி நடவடிக்கைகள்:  

* பள்ளி மூடல் (முன்னதாக அல்லது பின்னதாக) 
* பணியிட மூடல், "அத்தியாவசியமற்ற" வணிகங்கள் மற்றும் சமூக சேவைகளை மூடுவது உட்பட ("அத்தியாவசியமற்றது" என்பது சமூகத்தில் முதன்மை செயல்பாடுகளை பராமரிக்காத வசதிகள், அத்தியாவசிய சேவைகளுக்கு மாறாக) 
* தனிமை 
* ஒடுக்கம் 
* பாதுகாப்பு வரிசைமுறை 
* விளையாட்டு நிகழ்வுகள், திரைப்படங்கள் அல்லது இசை நிகழ்ச்சிகள் போன்ற கூட்டங்களை இரத்து செய்தல். 
* போக்குவரத்தை நிறுத்துதல் அல்லது கட்டுப்படுத்துதல். 
* பொழுதுபோக்கு வசதிகளை மூடுவது (சமூக நீச்சல் குளங்கள், இளைஞர் கழகங்கள், உடற்பயிற்சிக் கூடங்கள்).

## மேலும் காண்க
* கை கழுவுதல் 
* ஒடுக்கம் 

## குறிப்புகள்

பகுப்பு:மருத்துவ சுகாதாரம்
பகுப்பு:நோய்ப்பரவலியல்
பகுப்பு:கொள்ளை நோய்கள்
பகுப்பு:தொற்று நோய்கள்
தாதி ஜானகி

இந்தியாவின் இராஜஸ்தான் மாநிலத்தில் உள்ள அபு மலையில் உள்ள பிரம்மகுமாரிகள் உலக ஆன்மீகத் தலைவரான **இராஜ யோகினி தாதி ஜானகி**, 1916-ஆன்டில் பிறந்த இவர் பிரம்ம குமாரிகள் அமைப்பின் பன்னாட்டுத் தலைவராக 2007-ஆம் ஆண்டு முதல் 27 மார்ச் 2020 வரை பதவி வகித்தார். வயது மூப்பு காரணமாக தமது  104-வது வயதில் 27 மார்ச் 2020 அன்று மறைந்தார்.  

## வரலாறு
1916-ஆம் ஆண்டில் தற்போதைய பாகிஸ்தான் நாட்டின் சிந்து மாகாணத்தின் பிறந்த ஜானகி தமது 21-ஆம் அகவையில், 1937-இல் பிரம்ம குமாரிகள் அமைப்பில் இணைந்தார். 1970-ஆம்  ஆண்டில் இலண்டன் சென்று மேற்கத்திய நாடுகளில் இந்தியத் தத்துவம் மற்றும் இராஜ யோக தியானத்தை பரப்பி, 140 நாடுகளில் பிரம்ம குமாரிகள் அமைப்பின் கிளைகளை நிறுவியுள்ளார். தூய்மை மற்றும் பொது சுகாதாரத்தில் சிறப்பாக பங்காற்றியதற்காக, தூய்மை இந்தியா இயக்கத்தின் தூதுவராக இவரை இந்திய அரசு நியமித்தது.

## மேற்கோள்கள்


## வெளி இணைப்புகள்
* Rajyogini Dadi Janaki 
* Dadi Janaki Life History
பகுப்பு:இந்து சமயப் பெரியார்கள்
பகுப்பு:1916 பிறப்புகள்
பகுப்பு:2020 இறப்புகள்
கோலக் நாத் வழக்கு

**கோலக்நாத் எதிர் பஞ்சாப் அரசு வழக்கு** அல்லது **கோலக்நாத் வழக்கு** (***Golaknath v. State Of Punjab*** (1967 AIR 1643, 1967 SCR (2) 762), உச்ச நீதிமன்றத்தில் 1967-இல் நடைபெற்ற கோலக்நாத் வழக்கில், அரசியலமைப்பு சட்டம் தனது குடிமக்களுக்கு வழங்கியுள்ள அடிப்படை உரிமைகளில் ஒன்றான சொத்துரிமையில் தலையிட இந்திய நாடாளுமன்றத்திற்கு அதிகாரம் இல்லை எனத்தீர்ப்பு வழங்கியது.

## வரலாறு
இந்தியாவின் பஞ்சாப் மாநிலத்தின் ஜலந்தர் நகரத்தில் வாழும் கோலக்நாத் மற்றும் ஹென்றி வில்லியம் ஆகிய சகோதர்களின் 500 ஏக்கர் பண்ணை நிலத்தில், 30 ஏக்கர் நிலம் போக எஞ்சிய 470 ஏக்கர் **உபரி** நிலத்தை, பஞ்சாப் நிலச்சீர்திருத்தச் சட்டத்தின் கீழ், 1953-ஆம் ஆண்டில் பஞ்சாப் மாநில அரசு கையகப்படுத்தியது.  பஞ்சாப் அரசின் இச்செயலுக்கு எதிராக கோலக்நாத் குடும்பத்தினர் பஞ்சாப் உயர் நீதிமன்றத்தில் வழக்கு தொடுத்தது. இறுதியாக இவ்வழக்கு 1965-இல் உச்ச நீதி மன்றத்திற்கு மேல்முறையீட்டிற்கு வந்தது. 

இவ்வழக்கில், கோலக்நாத் இந்திய அரசியலமைப்பு சட்டப் பிரிவு 32-ஐ மேற்கோள் காட்டி, அரசியலமைப்பு சட்டம் இந்திய குடிமக்களுக்கு கொடுத்துள்ள அடிப்படை உரிமைகளுக்கு எதிராக சட்டம் இயற்ற நாடாளுமன்றத்திற்கு அதிகாரம் இல்லை. மேலும் அதனையும் மீறி கொண்டுவந்த சட்டத்தை  9-வது அட்டவணையில் சேர்த்தால் அதுவும் செல்லுபடியாகாது என்றும்,  பஞ்சாப் அரசு நிலச்சீர்திருத்தச் சட்டத்தின் கீழ் தனது விளைநிலங்களை கையகப்படுத்தியதற்கு அதிகாரம் இல்லை என்றும், மீண்டும் தனது 500 ஏக்கர் பஞ்சாப் அரசு தனக்கு திருப்பி வழங்க வேண்டியும், பஞ்சாப் அரசின் இச்சட்டத்தை நீக்கவும்  இந்திய உச்ச நீதிமன்றத்தில் மனு தாக்கல் செய்தார். கோலக்நாத் தனது மனுவில் அரசியல் சட்டப் பிரிவுகள்  19(1)(f) மற்றும் 19(1)(g))  சட்டப்பிரிவு 14-ஐ மேற்கோள் காட்டினார்.

இந்திய அரசியலமைப்பு தனது குடிமக்களுக்கு வழங்கிய சொத்துரிமை உள்ளிட்ட அடிப்படை உரிமைகளை, சட்டம் மூலம் பறிப்பதற்கு இந்திய நாடாளுமன்றத்திற்கு அதிகாரம் இல்லை என 1967-இல் இந்திய உச்ச் நீதிமன்றம் தீர்ப்பு வழங்கியது.

## தீர்ப்பு
1967-இல் கோலக்நாத் வழக்கை விசாரித்த இந்திய உச்ச நீதிமன்றம்,  இந்திய அரசியல் அமைப்புச் சட்டத்தில் வழங்கப்பட்ட அடிப்படை உரிமைகளை குறைக்கவோ, கட்டுப்படுத்தவோ இந்திய நாடாளுமன்றத்திற்கு அதிகாரம் இல்லை எனத்தீர்ப்பு வழங்கியது.

## தீர்ப்பிற்குப் பின்
இத்தீர்ப்பினை முடக்க இந்திய அரசு 5 நவம்பர் 1971 அன்று நாடாளுமன்றம், 24-ஆவது அரசியலமைப்புச்  சட்டத் திருத்தம் மூலம், அரசியலமைப்புச் சட்டம் பிரிவு 13 மற்றும் இந்திய அரசியலமைப்புச் சட்டம், பிரிவு 368 ஆகியவற்றில் கூடுதல் பிரிவுகள் சேர்க்கப்பட்டன. இந்த திருத்தங்கள் வாயிலாக அரசியலமைப்புச் சட்டத்தின் எந்தப் பகுதியை வேண்டுமானாலும் திருத்துவதற்கான அதிகாரம் நாடாளுமன்றத்திற்கு அளிக்கப்பட்டது. மேலும் 1972-ஆம் ஆண்டு ஏப்ரலில் அரசியலமைப்புச் சட்டப்பிரிவு 31-இல் கொண்டு வரப்பட்ட 25-ஆவது திருத்தத்தின் மூலம் தனியார் நிலத்தையோ, அசையாத சொத்துகளையோ பொது நலனுக்காக அரசு கையகப்படுத்தும் போது இழப்பீட்டுத் தொகையை முடிவு செய்யும் இறுதி அதிகாரம் நாடாளுமன்றத்திற்கே உண்டு என்றும் உறுதி செய்யப்பட்டது. இந்தகாலகட்டத்தில் பிரதமராக இந்திரா காந்தி இருந்தார் என்பது குறிப்பிடத்தக்கது.

## இதனையும் காண்க
*பெருபாரி வழக்கு
*கேசவாநந்த பாரதி வழக்கு

## அடிக்குறிப்புகள்

பகுப்பு:இந்தியச் சட்டத்தில் முக்கிய வழக்குகள்
பகுப்பு:இந்தியாவில் அடிப்படை உரிமைகள்
மாய் தை

**மாய் தை ( Mai Dhai )** சிந்து மாகாணத்தின் தார்பர்கர் மாவட்டத்தைச் சேர்ந்த பாக்கித்தான் பாரம்பரிய பாடகராவார்.  ஆர்மோனியக் கலைஞரும், தோல் வாத்தியக் கலைஞருமான ஜமால் ஷாப் மற்றும் முஹம்மது பக்கீரை உள்ளடக்கிய *மாய் தை பேண்ட்* என்ற நாட்டுப்புற இசைக்குழுவை இவர் உருவாக்கினார். மாய் மற்றும் இவரது இசைக்குழு அமெரிக்காவில் எஸ்.எக்ஸ்.எஸ்.டபிள்யூ மியூசிக் 2015,  என்ற நிகழ்ச்சியில் இசை நிகழ்ச்சிகளை  நிகழ்த்தியது. அங்கு இவரது இசை பாணி ஆடம்பரமான நேர்மறையான விமர்சனத்தை சந்தித்தது.  *கோக் அரங்கத்தின்* எட்டு தொடர் இசைத் தொடர்களில் ஒரு சிறப்பு கலைஞராக தோன்றிய பின்னர் இவர் தேசிய தொலைக்காட்சியில் முக்கியத்துவம் பெற்றார்.   

## பின்னணி மற்றும் தொழில்
மாய் மங்கனியர் சமூகத்தைச் சேர்ந்தவர். 2013ஆம் ஆண்டில், சுதேச இசை சூபி மற்றும் நாட்டுப்புற இசை, இசைக்கலைஞர்கள், வெகுஜனங்களிடையே கருவிகளை ஊக்குவிப்பதற்காக லாகூட்டி நேரடி அமர்வுகள் என்ற ஒரு நேரடி இசை அமர்வுகளில் தோன்றினார். குறிப்பாக இளைஞர்களிடையே இது *தி ஸ்கெட்ச்ஸ்* என்ற இசைக்குழுவால் தயாரிக்கப்படுகிறது. இவர் லாகூட்டி நேரடி அமர்வுகளில் நிகழ்ச்சிகளை வழங்கி புகழ் பெற்றார். 2015 மார்ச்சில், எஸ்.எக்ஸ்.எஸ்.டபிள்யூ மியூசிக் 2015 குளோபல் நிகழ்ச்சியில் பாக்கித்தானில் உள்ள அமெரிக்க தூதரகம் மற்றும் கலை, கலாச்சாரம் மற்றும் கல்வி அறக்கட்டளை   ஆகியவற்றுடன் டப்எம்சி ஒத்துழைப்பின் ஒரு பகுதியாக,  மாய் நியூயார்க் நகரில் சிட்டி பல்கலைக்கழகத்தின் கிராஜுவேட் மையத்தில்  நிகழ்ச்சியை நிகழ்த்தினார் .    பிராட்வே உலகிற்கு அளித்த பேட்டியில், "என் குரல் மற்றும் நான் பின்பற்றும் கலாச்சாரம் மீது எனக்கு நம்பிக்கை உள்ளது" என்று இவர் கூறினார். "இங்குள்ள விஷயங்கள் கடுமையானவை, குறிப்பாக மேடையில் ஒரு பெண் பாடும்போது. ஒரு பெரிய மேடையில் நிகழ்த்திய மங்கனியார் பழங்குடியினத்தைச் சேர்ந்த ஒரே பெண்கள் நான், ஆனால் அடுத்த தலைமுறையினருக்கு விஷயங்கள் சிறப்பாக வரும் என்று நம்புகிறேன். என் குரல் என்னுடன் இருக்கும் வரை நான் பாடுவேன் " என்றார்.  

## கோக் அரங்கம்
பாக்கித்தானின் கோக் அரங்கத்தில் தை தோன்றுவதற்கு தி ஸ்கெட்சுகள் & லாகூட்டி நேரடி அமர்வுகள் உதவின.  2015ஆம் ஆண்டில், பாக்கித்தானிய இசைத் தொலைக்காட்சித் தொடரான *கோக் அரங்கத்தின்*  எட்டாம் பருவத்தில் இவர் அறிமுகமானார். அதில் இவர் முறையே கரம் அப்பாஸ் கான் மற்றும் அதிஃப் அஸ்லம் கலைஞர்களுடன் "ஆங்காய்லி ஃபாகூக்காய்" மற்றும் "கதி ஓஓ நி" உள்ளிட்ட இரண்டு பாடல்களைப் பாடினார்.   கோக் அரங்கத்தில் அதிஃப் உடனான மாய் தோற்றம் விமர்சகர்களிடமிருந்தும் பார்வையாளர்களிடமிருந்தும் நல்ல வரவேற்பைப் பெற்றது. 

*கோக் அரங்கத்தில்* தோன்றுவதற்கு முன்பு, *தி ஸ்கெட்ச்ஸின்* சைஃப் சமேஜோ என்பவர் மாயுடன் இணைந்து பாடினார். *[[தி எக்சுபிரசு திரிப்யூன்|தி எக்ஸ்பிரஸ் திரிப்யூனுக்கு]]* அளித்த பேட்டியில், "கோக் அரங்கத்தில் மாய் தை நிகழ்த்தும் பாணி அவரது இயல்பான பாணி, அதேசமயம் நாங்கள் எங்கள் பாணியை இணைக்க முயற்சித்தோம் அவளுக்குள் இசை, அதன் அசல் ராஜஸ்தானி சுவையைத் தக்க வைத்துக் கொள்ளும் அதே வேளையில் எங்களுக்கிடையில் ஒரு உரையாடலைப் போலவும் ஒலிக்கிறது. " இவர் அந்த இசைக்குழுவுடன் இரண்டு பாடல்களைப் பாடினார். 

## மேற்கோள்கள்

## வெளி இணைப்புகள்
* 
* Mai Dhai at *[[Coke Studio (Pakistan)|Coke Studio]]*
* Mai Dhai Band 

பகுப்பு:பாக்கித்தானியர்கள்
பகுப்பு:இசைக் கலைஞர்கள்
கிம் டெய்லர்

**கிம் டெய்லர் (Kim Taylor)** அமெரிக்காவைச் சேர்ந்த சுயாதீன பாடகரும் மற்றும் பாடலாசிரியரும் ஆவார். இவர் முதன்மையாக நாட்டுப்புற மற்றும் நாட்டுப்புற ராக் இசைகளின் பாணிகளில் நிகழ்ச்சிகளை வழங்குகிறார்..

இன்றுவரை, அவர் ஐந்து முழு நீள அரங்க இசைத் தொகுப்புகளை வெளியிட்டுள்ளார். குறிப்பிடத்தக்க சர்வதேச கலைஞர்களுடன் சுற்றுப்பயணம் மேற்கொண்டுள்ளார். மேலும் ஒரு நடிப்பு வாழ்க்கையைத் தொடங்கினார். இது விமர்சகர்களிடமிருந்தும் பதிவர்களிடமிருந்தும் நேர்மறையான கவனத்தைப் பெற்றது. இவரது முதல் முழு நீள படம், *ஐ யூஸ் டு பி டார்க்கர்*, 2013 சனவரியில் திரையிடப்பட்டது.

### இசை வாழ்க்கை
முதலில் புளோரிடாவிலிருந்து வந்த டெய்லர் பள்ளி இசைக்குழுக்களில் வாத்தியங்களை வாசித்தார். ஒரு குழந்தையாக தேவாலயத்தில் பாடினார். இவர் தனது 18 வயதில் தொழில் ரீதியாக செயல்படத் தொடங்கினார். "நான் எப்போதும் சில பாணியில் இசை செய்திருக்கிறேன்," என்று டெய்லர் கூறினார். "நான் ஒரு குழந்தையாக பியானோ வாசித்தேன், முர்ரே நடுநிலைப்பள்ளியில் அணிவகுப்பு இசைக்குழுவில் புல்லாங்குழல் வாசித்தேன்" என்றார். 1996ஆம் ஆண்டில், ஆங்கிலத்தில் பட்டம் பெற சின்சினாட்டிக்கு இடம் பெயர்ந்தார். மேலும் நகரின் உள்ளூர் இசைக்குழுக்களின் காட்சியிலும் நுழைந்தார்.

## வெளியீடுகள்
இவரது ஆரம்ப வெளியீடுகளான *சோ பிளாக், சோ பிரைட்* (2002) மற்றும் *எக்ஸ்டெண்டட் ப்ளே* (2004) ஆகியவற்றிற்கான நேர்மறையான சொற்களைப் பெற்றதும், விமர்சனங்களையும் வானொலி நாடகத்தையும் பெற்ற பிறகு, கிம் *ஐ ஃபீல் லைக் எ ஃபேடிங் லைட்* (2006) . தனது முதல் "சோ பிளாக், சோ பிரைட்" வெளியீட்டைச் சுற்றி லைவ் அட் தி மிராமர் (2002) என்ற நேரடி தொகுப்பையும் இவர் சுயமாக வெளியிட்டார்.

*ஐ ஃபீல் லைக் எ ஃபேடிங் லைட்* என்ற தொகுப்பு நியூயார்க் நகரில் நாட்டுப்புற இசையை வளர்த்துவரும் ஒல்லபெல்லின் முன்னாள் கித்தார் கலைஞரான ஜிமி ஷிவாகோவுடன் பதிவு செய்யப்பட்டது. டிரம்ஸ் தவிர, கிம் மற்றும் ஷிவாகோ ஆகியோரால் இசை முழுவதுமாக நிகழ்த்தப்பட்டது (அவை மார்ஸ் வோல்டாவின் பிளேக் ஃப்ளெமிங், தி லெமன்ஹெட்ஸ் மற்றும் அந்த யங் லயன்ஸ் மற்றும் உள்ளூர் இசைக்கலைஞர் ஜோஷ் சியர்காம்ப் ஆகியோரால் வழங்கப்பட்டன). இந்த ஆல்பம் டிஜிட்டல் முறையில் வெளியிடப்பட்டது, அதே போல் குறுவட்டிலும் ( அவை நிகழ்ச்சிகளில் மட்டுமே விற்கப்பட்டன). இது 2008 திசம்பரில் வினைலில் வெளியிடப்பட்டது. இந்த ஆல்பம் ஒரு கட்டத்தில் வோர்ல்ட் கபேவில் "வாரத்தின் ஆல்பம்" என்று பெயரிடப்பட்டது.

### தனிப்பட்ட வாழ்க்கை
கிம் புளோரிடாவின் மியாமியில் பிறந்தார். இவரின் தந்தை வர்ஜீனியாவின் அலெக்சாந்திரியா மற்றும்இவரின் தாயார் புளோரிடாவின் லேக்லேண்டில் வளர்ந்தார். டெய்லரின் தந்தை ஒரு பாட்கோ விமானப் போக்குவரத்துக் கட்டுப்பாட்டாளராக இருந்தார் ., இப்போது மீண்டும் உருவாக்கப்பட்ட ஒன்றியத்தின் தலைவராக உள்ளார். கிம் அவர்களுக்கு ஒரே குழந்தை ஆவார்.

இவருக்கு திருமணமாகி ஒரு மகன் உள்ளார். பல ஆண்டுகளாக, சின்சினாட்டியில் ப்ளெசண்ட் பெர்க் என்ற காபி கடையையும் இவர் வைத்திருந்தார். "கடை எனக்கு நிறைய நோக்கங்களுக்காக உதவுகிறது," என்று இவர் கூறுகிறார். "நான் இசை வாசிப்பதில் இருந்து திரும்பி வரும்போது இது விரைவில் பதற்றத்தை நீக்குகிறது. இது ஒரு சிறிய சமூகம், நாங்கள் எப்போதும் ஒருவருக்கொருவர் வணிகத்தில் இருக்கிறோம். " 

## குறிப்புகள்

## வெளி இணைப்புகள்
* 
* Kim Taylor on YouTube
* Kim Taylor on Last.fm

பகுப்பு:அமெரிக்கத் திரைப்பட நடிகைகள்
பகுப்பு:1970 பிறப்புகள்
பகுப்பு:வாழும் மக்கள்
ஆரெம்கேவி

**ஆரெம்கேவி** என்பது ஒரு சங்கிலித்தொடர் சில்லறை வணிக நிறுவனம் ஆகும். இது 1924 ஆம் ஆண்டில், 
ஆர். எம். கே. விஸ்வநாதன் பிள்ளை அவர்களால், தமிழ் நாட்டில் 
திருநெல்வேலியில் ஒரு சிறு வணிகமாகத் தொடங்கப்பட்டது.

இதன் கிளைகள் தமிழகத்தின் முக்கிய நகரங்களான திருநெல்வேலி, சென்னை தி.நகர், வேளச்சேரி, வடபழநி, கோயம்புத்தூர் மற்றும் கர்நாடக மாநிலத்தில் பெங்களூரு ஆகிய இடங்களில் இதன் சில்லறை விற்பனைக் கடைகள் உள்ளன.

## உற்பத்தி
இந்திய பாரம்பரிய கைத்தறி பட்டுப்புடவைகளை உற்பத்தி செய்கிறது.

## விற்பனை பொருட்கள்
இந்நிறுவனம், பட்டுப் புடைவைகள், ஆயத்த ஆடைகள், பெண்களுக்கான ஒப்பனைப் பொருட்கள், கைக்கடிகாரங்கள் ஆகியன விற்பனை செய்கிறது.

## தேசிய விருது
இது இந்திய பாரம்பரிய நெசவு நுட்பங்களைக் கொண்டு பட்டுப் புடவைகளைத் தயாரித்தற்காக, இதற்கு, தேசிய கைவினைப் பொருட்கள் விருது 2001ம் ஆண்டு வழங்கப்பட்டது.

## மேற்கோள்கள்

பகுப்பு:தமிழ்நாட்டில் நெசவுத் தொழில்
அவென்ஜர்ஸ் உறுப்பினர்களின் பட்டியல்

**அவென்ஜர்ஸ்** என்பது மார்வெல் காமிக்ஸ் நிறுவனத்தால் வெளியிடப்பட்ட ஒரு அமெரிக்க வரைகதை புத்தகத்தில் வரக்கூடிய கற்பனை மீநாயகன் அணி ஆகும். இந்த அணியில் பல ஆண்டுகளாக ஏராளமான கதாபாத்திரங்களைக் கொடுள்ளது. இங்கு 2019 ஆம் ஆண்டு நிலவரப்படி அவென்ஜர்ஸ் அணியின் கதாபாத்திரங்கள் பட்டியல் இடப்பட்டுள்ளது.

## அசல் அமைப்பு (1963-2004)
### நிறுவனர்கள்
இந்த உறுப்பினர்கள் அனைவரும் *அவென்ஜர்ஸ்* #1 (செப்டம்பர் 11, 1963) இல் அணியை உருவாக்க உதவியவர்கள்.

### 1960 களில் ஆட்சேர்ப்பு

### 1970 களில் ஆட்சேர்ப்பு

### 1980 களில் ஆட்சேர்ப்பு

### வெஸ்ட் கோஸ்ட் அவென்ஜர்ஸ் ஆட்சேர்ப்பு (1984-1987)

## மேற்கோள்கள்
துத்தநாகமெலாண்டெரைட்டு

**துத்தநாகமெலாண்டெரைட்டு** *(Zincmelanterite)* என்பது (Zn,Cu,Fe)SO4•7H2O  என்ற மூலக்கூற்று வாய்ப்பாட்டால் விவரிக்கப்படும் ஒரு கனிமமாகும். துத்தநாகம், தாமிரம், இரும்பு ஆகிய தனிமங்களின் சல்பேட்டுகளால் இக்கனிமம் ஆக்கப்பட்டுள்ளது. சிங்மெலாண்டெரைட்டு என்ற பெயராலும் இது அழைக்கப்படுகிறது.  மென்மையான ஒற்றை சரிவச்சு கட்டமைப்பில் பசுமையும் மஞ்சளும் கலந்த நிறத்தில் காணப்படும் இக்கனிமம் மோவின் அளவுகோலில் 2 என்ற கடினத்தன்மை மதிப்பும் 2.02 என்ற ஒப்படர்த்தி மதிப்பையும் கொண்டுள்ளது.   

அமெரிக்காவின் கொலராடோ மாநிலத்திலுள்ள கன்னிசன் மாகாணத்தின் வல்கேன் சுரங்க மாவட்டத்தில் 1920 ஆம் ஆண்டு துத்தநாகமெலாண்டெரைட்டு கனிமம் கண்டறியப்பட்டது. உள்ளடக்கத்தில் துத்தநாகத்தையும் தோற்றத்தில் மெலாண்டரைட்டு போலவும் காணப்படுவதால் துத்தநாகமெலாண்டெரைட்டு என்ற பெயர் கனிமத்திற்கு சூட்டப்பட்டது . 
  
பன்னாட்டு கனிமவியல் சங்கம் துத்தநாகமெலாண்டெரைட்டு கனிமத்தை Zmln  என்ற குறியீட்டால் அடையாளப்படுத்துகிறது.

## மேற்கோள்கள்

பகுப்பு:துத்தநாகக் கனிமங்கள்
பகுப்பு:தாமிரம்(II) கனிமங்கள்
பகுப்பு:இரும்பு(II) கனிமங்கள்
பகுப்பு:சல்பேட்டுக் கனிமங்கள்
பகுப்பு:ஒற்றைச்சரிவச்சுக் கனிமங்கள்
சிதெரோட்டில்

**சிதெரோட்டில்** *(Siderotil)* என்பது FeSO4•5H2O  என்ற மூலக்கூற்று வாய்ப்பாட்டால் விவரிக்கப்படும் ஒரு கனிமமாகும். இரும்பு(II) சல்பேட்டு என்ற சேர்மத்தின் நீரேற்று வடிவமாக இந்த சல்பேட்டு கனிமம் கருதப்படுகிறது. மெலாண்டெரைட்டு கனிமத்திலிருந்து நீர் மூலக்கூறு இழக்கப்படுவதால் சிதெரோட்டில் உருவாகிறது. பொதுவாக இதன் கட்டமைப்பில் இடம்பெற்றுள்ள இரும்புக்கு மாற்றாக தாமிரம் இடம்பெறுவதுண்டு. குறிப்பாக இழை அல்லது தூள் ஆக்கிரமிப்புகளாக சிதெரோட்டில் கனிமம் தோன்றுகிறது. ஆனால் ஊசிவடிவ முச்சரிவச்சு படிகங்களாக தோன்றவும் வாய்ப்பு இருக்கிறது. 

சுலோவேனியா நாட்டின் மேற்குப் பகுதியிலுள்ள இத்ரிசா நகரத்தின் இத்ரிசா சுரங்கத்தில் சிதெரோட்டில் முதன்முதலாக கண்டறியப்பட்டது. இரும்பு என்ற பொருள் கொண்ட சிதெரோசு என்ற கிரேக்க மொழிச் சொல் இழை என்ற பொருள் கொண்ட டிலோசு என்ற சொல்லிலிருந்தும் சிதெரோட்டில் என்ற பெயர் உருவாக்கப்பட்டது. இருப்பினும் இத்ரிசாவில் கிடைத்த கனிமப்பொருள் சிதெரோட்டிலாக இல்லாமல் இருக்கலாம். ஆனால் இத்தாது பல்வேறு வகையான உலகளாவிய இடங்களிலிருந்தும் அங்கீகரிக்கப்பட்டுள்ளது. 

## மேற்கோள்கள்

பகுப்பு:சல்பேட்டுக் கனிமங்கள்
பகுப்பு:இரும்பு(II) கனிமங்கள்
பகுப்பு:முச்சரிவச்சுக் கனிமங்கள்
பார்த்துன் அதான்

**பார்த்தூன் அப்திசலான் அதான் ( Fartuun Abdisalaan Adan)** ஒரு சோமாலிய சமூக ஆர்வலர் ஆவார்.

## தனிப்பட்ட வாழ்க்கை

அதான் சோமாலியாவில் பிறந்து வளர்ந்தார். உள்ளூர் தொழிலதிபரும் அமைதி ஆர்வலருமான எல்மான் அலி அகமது என்பவரை மணந்தார். இந்தத் தம்பதியருக்கு நான்கு மகள்கள் பிறந்தனர்..

1996 ஆம் ஆண்டு உள்நாட்டுப் போர் உச்சத்தில் நடந்து கொண்டிருந்தபோது, அதானின் கணவர் தெற்கு மொகாதீசில் இருந்த அவர்களது  குடும்பத்தின் வீட்டிற்கு அருகில் கொல்லப்பட்டார் . பின்னர் அதான் 1990 ஆம் ஆண்டு கனடாவில் குடியேறினார் . 
2007ஆம் ஆண்டு அமைதி மற்றும் மனித உரிமைகளுக்காக வாதிடுவதற்காக சோமாலியா நாட்டிற்குத் திரும்பினார்.

2019 ஆம் ஆண்டு நவம்பர் மாதம் 20  அன்று, உதவித் தொழிலாளியாக சோமாலியாவுக்குத் திரும்பிய இவரின் மகள் அல்மாசு எல்மனும் மொகாதீசு விமான நிலையத்திற்கு அருகே ஒரு காரில் சுட்டுக் கொல்லப்பட்டதை உள்ளூர் அதிகாரிகள் உறுதிப்படுத்தினர் .

## தொழில்
தொழில் ரீதியாக, அதான் எல்மான் அமைதி மற்றும் மனித உரிமைகள் மையத்தின் நிர்வாக இயக்குநராக பணிபுரிகிறார். மொகாதீசுவை தளமாகக் கொண்ட அரசு சார்பற்ற அமைப்பான இந்நிறுவனம் மறைந்த இவரது கணவரின் நினைவாக நிறுவப்பட்டதாகும் அதான் அந்த நிறுவனத்தின் நிர்வாக இயக்குநராக பணியாற்றுகிறார். அதே நேரத்தில் இவரின் மகள் இல்வாட் எல்மான் என்பவரும் இவருடன் பணிபுரிகிறார்.

பாலியல் வன்முறையால் பாதிக்கப்பட்டவர்களுக்கு உதவுவதற்கான நாட்டின் முதல் திட்டமான "சகோதரி சோமாலியா"  என்ற அமைப்பையும் அதான் இணைந்து நிறுவினார்

## விருதுகள்

2013 ஆம் ஆண்டு அதானுக்கு அமெரிக்க வெளியுறவுத் துறையிலிருந்து சர்வதேச வீரதீரப் பெண்மணி என்ற விருது வழங்கப்பட்டது .

2014 ஆம் ஆண்டு  எல்மன் அமைதி மற்றும் மனித உரிமைகள் மையத்துடன் இணைந்து பணியாற்றியதற்காக செருமனி அரசாங்கமும் அதானுக்கு ஒரு விருதை  வழங்கிச் சிறப்பித்தது. 
  
2017 ஆம் ஆண்டு மனிதகுலத்தை விழிப்பூட்டுவதற்காக வழங்கப்படும் அரோரா பரிசுக்கு பரிந்துரைக்கப்பட்ட இறுதிப் போட்டியில்  பார்த்தூன் அதான் மற்றும் இவரின் மகள் இல்வாட் எல்மனின் பெயர்கள் பரிந்துரைக்கப்பட்டன.

## மேற்கோள்கள்

 
## புற இணைப்புகள்
*Sister Somalia

பகுப்பு:வாழும் மக்கள்
கனிகா பானர்ஜி

**கனிகா பானர்ஜி** (12 அக்டோபர் 1924 - 5 ஏப்ரல் 2000) ஒரு வங்காள மொழி ரவீந்திர சங்கீத பாடகி. 

## சுயசரிதை

### ஆரம்ப கால வாழ்க்கை
1924 அக்டோபர் 12 ஆம் தேதி பாங்குரா மாவட்டத்தில் சோனமுகியில் பிறந்த கனிகா, இந்தியாவில்  மேற்கு வங்காளத்தின் சாந்திநிகேதனில் உள்ள விஸ்வ பாரதி பல்கலைக் கழகத்தில் சேர்ந்தார். சாந்திநிகேதனில் *சங்கீத பவானாவில்* (ஸ்கூல் ஆஃப் மியூசிக்) பாரம்பரிய இசை மற்றும் ரவீந்திர சங்கீதம் இரண்டிலும் பயிற்சி பெற்றார். சாந்திநிகேதன் (அதாவது *அமைதியின் உறைவிடம்* என்று பொருள்) ஒரு *ஆசிரமத்தின்* (கல்வி துறவியின்) மாதிரியில் கட்டப்பட்டது. இந்த காரணத்திற்காக, கனிகா சில சமயங்களில் *ஆசிரம கன்யா* அல்லது 'ஆசிரமத்தின் பெண்' என்றும் குறிப்பிடப்படுகிறார். இரவீந்திரநாத் தாகூர்தான் இவருக்கு *கனிகா* (அவரது அசல் பெயர் *அனிமா* ) என்று பெயரிட்டார், மேலும் இது அவரது கவிதை பற்றிய புத்தகங்களில் ஒன்றின் பெயரும் ஆகும். இவரது மற்ற குருக்கள் தினேந்திர நாத் தாகூர், சைலஜரஞ்சன் மஜும்தார், இந்திரா தேவி செளதுராணி மற்றும் சாந்திதேவ் கோஷ் . இவர் ரவீந்திரநாத் இயக்கிய நடன-நாடகங்களில் பங்கேற்றார் மற்றும் அவரது கலாச்சார குழுவில் உறுப்பினராக இந்தியா முழுவதும் சுற்றுப்பயணம் செய்தார். 

### தொழில்
கனிகா பாண்டியோபாத்யாய் சங்கித் பவானாவில் ஆசிரியராக சேர்ந்தார். சரியான நேரத்தில் ரவீந்திர சங்கீத் துறையின் தலைவராகவும் பின்னர் அதன் அதிபராகவும் ஆனார். அவர் விஸ்வ-பாரதியின் பேராசிரியர் எமரிட்டஸாக நியமிக்கப்பட்டார். 

1943 ஆம் ஆண்டு முதல், கனிகா கொல்கத்தா அகில இந்திய வானொலி நிலையத்தின் வழக்கமான இசை கலைஞராக இருந்தார். மேலும் பிற நிலையங்களில் கவுரவ கலைஞராக ஏற்பாடு செய்யப்பட்ட இசை நிகழ்ச்சிகளை தேசிய அளவில் வழங்கினார். கவிஞரின் (தாகூர்) வாழ்நாளில் கூட இவரது கிராமபோன் பதிவுகள் வெளிவந்தன, மேலும் 300 க்கும் மேற்பட்ட கிராமபோன் டிஸ்க்குகள் உள்ளன. இவரது பாடல்கள் பஜன்கள், நஸ்ருல்கீதி ( காசி நஸ்ருல் இஸ்லாத்தின் பாடல்கள்) மற்றும் அதுல்பிரசாத்தின் பாடல்களாகவும் இருந்தன. இருப்பினும் இவர் பதிவுசெய்த முதல் பாடல் தாகூர் பாடல் அல்லது நஸ்ருல் கீதி அல்ல. நிஹார்பிந்து சென் இசையமைத்த பெங்காலி அதூனிக் பாடல் ஆகும். 

கனிகா இந்தியாவில் மட்டுமல்ல, ஐரோப்பாவிலும் அமெரிக்காவிலும் நிகழ்ச்சி அமைப்பாளர்களால் பாட அழைக்கப்பட்டார். மேலும் இரவீந்திரநாத் தாகூரின் பாடல்களில் வெளிப்படுத்தப்பட்ட உணர்ச்சிகளின் நுட்பமான நுணுக்கங்களை தனித்துவமாக வழங்கியதற்காக எல்லா இடங்களிலும் பாராட்டப்பட்டார். இந்த வகைப் பாடல்களைப் பற்றி அவர் மூன்று புத்தகங்களை எழுதியுள்ளார். இவர் தனது வாழ்க்கையின் கடைசி ஆண்டுகளில் எல்ம்ஹர்ஸ்ட் இன்ஸ்டிடியூட் ஆப் கம்யூனிட்டி ஸ்டடீஸ் உடன் தொடர்புடையவராக இருந்தார். 

விஸ்வ-பாரதி பல்கலைக்கழகமான தேசிகோட்டமாவிடமிருந்து அதிக விருதைப் பெற்றார். 

### இறப்பு
கனிகா தனது 76 வயதில், ஏப்ரல் 5, புதன்கிழமை, கல்கத்தாவில் உள்ள எஸ்.எஸ்.கே.எம் மருத்துவமனையில் நுரையீரல் மற்றும் இருதய பிரச்சினைகள் சம்பந்தப்பட்ட நீண்டகால நோயால் இறந்தார். ரவீந்திர சங்கீதத்தினை பிறரிடமிருந்து வேறுபடுத்திக் காண்பிக்கும் பண்புகளைத் தாங்கிய ஏராளமான மாணவர்களுடன் அவர் ஒரு இசைப் பள்ளியை விட்டுச் சென்றார். அவரது மாணவர்களில், பங்களாதேஷைச் சேர்ந்த பாடகி ரெஸ்வானா சவுத்ரி பன்யா, கனிகாவின் பாடும் பாணியால் மிகவும் பிரபலமானவர். பிரதமர் அடல் பிஹாரி வாஜ்பாய் இரங்கல் உரையில், "ரவீந்திர சங்கீதத்தின் சிறந்த சொற்பொழிவாளர்களில் கனிகாவும் ஒருவர். இசை ஆர்வலர்களின் தலைமுறைகள் அவரது தங்கக் குரலால் வசீகரிக்கப்பட்டன" என உரை நிகழ்த்தினார். 

## குறிப்புகள்

பகுப்பு:2000 இறப்புகள்
பகுப்பு:1924 பிறப்புகள்
பகுப்பு:பத்மசிறீ விருது பெற்ற கலைத் துறையினர்
பிரைம் கட்டிடக்கலை மற்றும் திட்டமிடல் கல்லூரி

பிரைம் கட்டிடக்கலை மற்றும் திட்டமிடல் கல்லூரி 2011 ஆம் ஆண்டில் தொடங்கப்பட்டது.

## அறிமுகம்
இக்கல்லூரி சென்னை அண்ணா பல்கலைக்கழகத்துடன்  இணைக்கப்பட்டு தமிழ்நாடு அரசால் அங்கீகரிக்கப்பட்டது.தொழில்நுட்ப கல்விக்கான அகில இந்திய கவுன்சில் (AICTE)  யிருந்தும் இக்கல்லூரி அங்கீகாரம் பெற்றது.
## இடம்
இக்கல்லூரி சீழ்வேளூர், நாகப்பட்டினம் மாவட்டத்தில் அமைந்துள்ளது

## படிப்புகள்
இக்கல்லூரியில் கணினி அறிவியல் மற்றும் பொறியியல், மின்னணுவியல் மற்றும் தொடர்பு பொறியியல், இயந்திர பொறியியல், இளங்கலை தகவல் தொழில்நுட்பம் என பல பிரிவுகளில் பயிற்சி வழங்கப்பட்டு வருகின்றன.
## வசதிகள்
இந்த கல்லூரி உள்கட்டமைப்பு வசதிகள்,  வகுப்பறைகள், ஆய்வகங்கள், விளையாட்டு மைதானங்கள் மற்றும் நூலகத்துடன் செயல்பட்டு வருகிறது.
## சான்றுகள்

## வெளி இணைப்புகள்
* அண்ணா பல்கலைக்கழகம், 

## மேற்கோள்கள்

பகுப்பு:தமிழ்நாட்டுப் பொறியியல் கல்லூரிகள்
பகுப்பு:நாகப்பட்டினம் மாவட்ட பல்கலைக்கழகங்களும் கல்லூரிகளும்
பகுப்பு:அண்ணா பல்கலைக்கழக இணைவுக்கல்லூரிகள்
தேசிய கைவினைப் பொருட்கள் விருது

**தேசிய கைவினைப்பொருட்கள் விருது** (National Handicrafts Award) என்பது கைவினைப்பொருட்களின் மேம்பாட்டிற்கான சிறப்பான பங்களிப்பை அளிப்பவர்களின் திறனை அங்கீகரிப்பதற்காக திறமை வாய்ந்த கைவினை கலைஞர்களுக்கு இந்திய அரசு வழங்கும் ஒரு விருது ஆகும். இந்த விருதின் முக்கிய நோக்கம் கைவினைத் துறையில் சிறந்த கைவினை  கலைஞர்களுக்கு அங்கீகாரம் அளிப்பதாகும்.இந்த விருது இந்தியாவின் கைவினைக் கலைஞர்களுக்கான மிக உயர்ந்த விருது ஆகும்.   

இந்த விருதை இந்தியக் குடியரசுத் தலைவர் வழங்குகிறார். சிறந்த கைவினைக் கலைஞர்களுக்கு ஷில்ப் குரு (Shilp Guru)விருதும், சிறந்த நெசவாளர்களுக்கு சான்ட் கபீர் விருதும் (Sant Kabir) வழங்கப்படுகிறது. இந்த விருதுகள் 1965 இல் அறிமுகப்படுத்தப்பட்டது.

## குறிப்புகள்

## வெளி இணைப்புகள்

* 

பகுப்பு:இந்திய கலை விருதுகள்
பில்லி ஐலிஷ்

**பில்லி ஐலிஷ்** **([[:en:Billie Eilish|Billie Eilish]]** Pirate Baird O'Connell( ; **)** (டிசம்பர்,18, 2001**)** ஓர் அமெரிக்கப் பாடகர் மற்றும் பாடலாசிரியர் ஆவார். இவருடைய முதல் பாடல் 2016ஆம் ஆண்டு வெளிவந்த *ஓசன் ஐய்ஸ் ஆகும்*. இப்பாடல்,  *சவுண்ட் கிளவுட்*  என்னும் ஒலி விரவல் தளத்தின் மூலம் பதிவேற்றப்பட்டு பின்பு *இன்டெர்ஸ்கோப் ரெக்கார்ட்ஸ்* மூலம் வெளியிடப்பட்டது. இவர் தன்னுடைய பாடல்களை தன்னுடைய சகோதரர் ஃபினாஸ் ஓ,கானலுடன் இணைந்து இயற்றுகிறார். இவர் ஐந்து கிராமி  விருதுகள்  பெற்றார். மேலும் இவர் 2 அமெரிக்கன் மியூசிக் அவார்ட்ஸ், கின்னஸ் உலக சாதனைகள், எம்டிவி இசை விருது , பிரிட் அவார்ட்ஸ் போன்ற பல விருதுகளைப் பெற்றுள்ளார்.

**படைப்புகள் :**

1."வென் வீ ஆல் கோ ஆஸ்லீப் வேர் டு வி கோ?"

2. பிங்கர்ஸ் கிராஸ்ட்

3. ஐடோன்ட்வானபியுஎனிமோர்

4.ஓசன் ஐஸ்

5. க்ஸேநீ

6. லவ்லி

7. விஷ் யூ வேர் கே

8. லிசன் பிபோர் ஐ கோ

9. வென் த பார்ட்டீஸ் ஓவர்

10. மை ஸ்டிரேன்ஜ் அடிக்ஷன்

11. 8

12. ஆல் த குட் கார்ல்ஸ் கோ டு ஹெல்

13. பேட் கய்

14.பரி அ பிரண்டு

15. கம் அவுட் ஆன்ட் பிலே

16. எவ்ரீதிங் ஐ வான்டட்

17. குட் பாய்

18. ஐ லவ் யு

19. நோ டைம் டு டை

20. யு ஷுட் ஸீ மி இன் அ கிரவுன்

21. வென் ஐ வாஸ் ஓல்டர்

22. இலோமிலோ

## சான்றுகள்

2. https://www.songfacts.com/songs/billie-eilish

பகுப்பு:2001 பிறப்புகள்
பகுப்பு:வாழும் மக்கள்
பீட்டர் ராபிட் (திரைப்படம்)

**பீட்டர் ராபிட்** (*Peter Rabbit*) என்பது 2018 ஆம் ஆண்டிய 3 டி லைவ்-ஆக்சன் / கம்ப்யூட்டர்-அனிமேஷன் நகைச்சுவைத் திரைப்படமாகும், இது  பீட்ரிக்ஸ் பாட்டர் என்ற குழந்தை இலக்கிய எழுத்தாளர் எழுதிய *தி டெல் ஆப் பீட்டர் ராபிட்*  கதைகளை அடிப்படையாகக் கொண்டு ராப் லைபர் மற்றும் கிளக் இணந்து எழுதிய கதையை கிளக் இயக்கியுள்ளார். இந்த படத்தில் ஜேம்ஸ் கோர்டன், முதன்மை பாத்திரத்துக்கு குரல் பின்னணி குரங் கொடுத்தும் ரோஸ் பைர்ன், டோம்ஹால் க்ளீசன்,  சாம் நீல் ஆகியோர் முதன்மைப் பாத்திரங்களில் நடித்துள்ளனர். மேலும் பிற பாத்திரங்களுக்கு டெய்ஸி ரிட்லி, எலிசபெத் டெபிக்கி, மார்கோட் ரொப்பி ஆகியோர் முயல் கதாபாத்திரங்களுக்கு பின்னணி குரல் கொடுத்துள்ளனர். இது ஆஸ்திரேலிய அமெரிக்கக் கூட்டு தயாரிப்பு ஆகும். இந்த படம் 2018  பெப்ரவரி 9, அன்று வெளியிடப்பட்டு,  உலகளவில் 1 351 மில்லியன் அமெரிக்க டாலர் வசூலித்தது. இதன் அடுத்த பகுதியான பீட்டர் ராபிட் 2: தி ரன்அவே 2020 ஆகத்து 7, அன்று வெளியிடப்பட உள்ளது. 

## கதைச்சுருக்கம்
முயல்களின் பாரம்பரிய வாழிட வனப்பகுதியில் ஜோ என்னும் பெரியவர் விவசாயிம் செய்கிறார். இதற்கு எதிராக  முயல்களின் தலைவனாக பீட்டர் தலைமையிலான முயல்கள் அட்டகாசம் செய்கின்றன. பெரியவர் ஜோவின் உறவினரான தாமஸ் என்ற இளைஞன் தோட்டத்தின் பொறுப்பை ஏற்கிறான். இதன்பிறகு முயல்களை கடுமையாக தாமஸ் ஒடுக்குகிறான். இதற்கிடையில் முயல்களுக்கு நட்பான பியா என்னும் பெண்ணுடன் தமஸ் நெருக்கம் காட்டுகிறான். இவர்களின் நெருக்கத்தைப் பிரிக்க தாமஸ் முயலும் அதன் தோழர்களும் முயல்கின்றனர். இந்த முயல்களுக்கு ஜோவும் பதிலடி தருகிறான். இந்தக் களோபரங்களே படத்தின் கதை.

## குறிப்புகள்

## வெளி இணைப்புகள்

* 
* 
பகுப்பு:கொலம்பியா பிக்சர்ஸ் திரைப்படங்கள்
பகுப்பு:ஆங்கிலத் திரைப்படங்கள்
பகுப்பு:அமெரிக்க நகைச்சுவை-நாடகத் திரைப்படங்கள்
பகுப்பு:அமெரிக்கத் திரைப்படங்கள்
பகுப்பு:2018 திரைப்படங்கள்
பகுப்பு:பிரித்தானிய திரைப்படங்கள்
ஹாங்க் பிம்

**ஹாங்க் பிம்** () என்பது மார்வெல் காமிக்சு நிறுவனத்தால் வெளியிடப்பட்ட ஒரு அமெரிக்க வரைகதை புத்தகத்தில் வரக்கூடிய கனவுருப்புனைவு மீநாயகன் கதாபாத்திரம் ஆகும். இந்தக் கதாபாத்திரத்தை ஸ்டான் லீ, ஜாக் கிர்பி, லாரி லிபர் ஆகியோர் உருவாக்கியுள்ளனர். ஹாங்க் பிம்பின் முதல் தோற்றம் ஜனவரி 1962 இல் இருந்தது ஆஸ்டோனிஷ் #27 என்ற கதையில் இருந்து தோற்றுவிக்கப்பட்டது.

இவரின் கதாபாத்திரம் ஒரு புனைகதை விஞ்ஞானியாக சித்தரிக்கப்பட்டது. இவர் கதாபாத்திரம் ஆன்ட் மேன் போன்று தனது உடலை ஒரு பூச்சியின் அளவிற்கு சுருங்கக்கூடிய சக்தியை கொண்டவர். 

இந்த பாத்திரம் இயங்குபட படங்கள், நிகழ்பட ஆட்டம் மற்றும் தொலைக்காட்சி தொடர்களில் தோற்றுவிக்கப்பட்டது. மார்வெல் திரைப் பிரபஞ்சம் இந்த கதாபாத்திரத்தை நடிகர் மைக்கேல் டக்ளஸ் மூலம் ஆண்ட்-மேன் (2015), ஆன்ட்-மேன் மற்றும் தி வாஸ்ப் (2018), அவெஞ்சர்ஸ்: எண்ட்கேம் (2019) போன்ற திரைப்படங்களில் இவரின் கதாபாத்திரம் அறியப்பட்டது.

## திறன்கள்
* எறும்பியல் ஆராய்ச்சியில் முன்னணி பெற்றவர்
* அதி புத்திசாலி
* கிட்டத்தட்ட நுண்ணியத்திலிருந்து 100 அடி பிரம்மாண்டமாக அளவு மாறுதல்
* அளவு மாற்றும் திறமை
* சுருங்கிய நிலையில் சாதாரண அளவின் வலிமையானவர்
* ஒட்டப்பட்ட இறக்கைகளைப் பயன்படுத்தி விமானம்
* எறும்புகளுடன் தொடர்பு கொள்ளகூடிய திறமை
* சுறுசுறுப்பு, சகிப்புத்தன்மை, வலிமை

## திரைப்படங்கள்
* 2015: ஆண்ட்-மேன்
* 2018: ஆன்ட்-மேன் மற்றும் தி வாஸ்ப்
* 2019: அவெஞ்சர்ஸ்: எண்ட்கேம்

## மேற்கோள்கள்

## வெளியிணைப்புகள்
* Ant-Man at the Superhero Database
* 
* Ant-Man

பகுப்பு:1962 வரைகதை கதாபாத்திரங்கள்
பகுப்பு:அமெரிக்க மீநாயகன்கள்
பகுப்பு:மார்வெல் வரைகதை மீநாயகன்கள்
பகுப்பு:ஸ்டான் லீ உருவாக்கிய கதாபாத்திரங்கள்
பகுப்பு:லாரி லிபர் உருவாக்கிய கதாபாத்திரங்கள்
பகுப்பு:ஜாக் கிர்பி உருவாக்கிய கதாபாத்திரங்கள்
பகுப்பு:மீநாயகன் திரைப்பட கதாபாத்திரங்கள்
பகுப்பு:மார்வெல் வரைகதை திரைப்பட கதாபாத்திரங்கள்
சந்த் கபீர் விருது

**சந்த் கபீர் விருது** *(Sant Kabir Award)* என்பது கைத்தறி பாரம்பரியத்தை உயிரோடு வைத்திருப்பதில் மதிப்புமிக்க பங்களிப்பைச் செய்கின்ற சிறந்த நெசவாளர்களுக்கு வழங்கப்படும் இந்திய அரசு விருது ஆகும்.
பாரம்பரியமான திறமைகளையும் வடிவமைப்புகளையும் பற்றிய அறிவைப் பரவலாக்குதன் மூலம் கடந்த காலத்திற்கும் நிகழ்காலத்திற்கும் எதிர்காலத்திற்கும் இடையிலான தொடர்புகளை உருவாக்க வேண்டும் என்பதற்காக  
இந்திய அரசால் உருவாக்கப்பட்டதாகும்.

15 ஆம் நூற்றாண்டின் விசித்திரமான கவிஞரும் இந்தியாவின் ஆன்மீக கவிஞரும் துறவியுமான கபீர் தாசரை நினைவு செய்யும் விதமாக  இந்த விருதுக்கு இப்பெயரிடப்பட்டது.

1965 இல் அறிமுகப்படுத்தப்பட்ட  இந்த விருதானது திறமை வாய்ந்த கைவினைக் கலைஞர்கள், நெசவாளர்களுக்காகவும் இந்தியக் குடியரசுத் தலைவரால் வழங்கப்படுகிறது.

## தொகுத்துணர்தல்
ஒவ்வொரு ஆண்டும், வெற்றி பெறுபவர்களை இரண்டு கட்ட தேர்வு முறைகள் பயன்படுத்தப்படுகிறது. முதல் கட்ட தேர்வு அந்தந்த மண்டல இயக்குநர்களின் மட்டத்தில் செய்யப்படும். இறுதித் தேர்வானது கைத்தறி மேம்பாட்டு ஆணையாளரின் உயர்மட்ட தேர்வுக் குழுவால் செய்யப்படுகிறது. விருதானது ஒருதங்க நாணயமும், ஒரு சால்வையும், மேற்கோள்கள் அடங்கிய  சான்றிதழையும் கொண்டுள்ளது. இது தவிர, ஒரு வருட காலப்  பகுதியில் 10 விதமான புதிய, உயர்ந்த சிறப்பம்சங்களுடைய, மேன்மையான, உயர்தரமான அழகியல் பொருட்களை உற்பத்தி செய்வதற்காகவும் ரூ. 6 லட்சம் நிதி உதவியும் வழங்கப்படும்.

மேலும் இந்திய அரசானது, இனக் கலவரங்களின் போதும் இன மோதல்களின் போதும் தைரியமாக  செயல்பட்டவர்களை பாராட்டும் விதமாக 1990 ஆம் ஆண்டு முதல்  கபீர் புரஸ்கார் விருதை (Kabir Puraskar award) இந்திய உள்துறை அமைச்சகம்
வழங்குகிறது.

## குறிப்புகள்

## வெளி இணைப்புகள்

* 

பகுப்பு:இந்திய கலை விருதுகள்
நாக்வா பௌத்

thumb|2022இல் நாக்வா பௌத்
**நாக்வா பௌத் (Nagwa Fouad)** (1943 சனவரி 17) அவதேப் முகமது என்ற இயற்பெயரில் பிறந்த இவர் எகிப்திய இடையாட்ட நடனக் கலைஞர் ஆவார்.

## குடும்பம்
நாக்வா அலெக்சாந்திரியாவின் அகாமியில் ஒரு நடுத்தர வர்க்க எகிப்திய குடும்பத்தில் அவதேப் முகமதுவாக பிறந்தார். பின்னர் இவர் தனது எகிப்திய நாட்டுப்புறப் பாடல்களை மிகவும் கலைசார்ந்த ஒலியாக மாற்றினார்.

## தொழில்
இவர் 1960களின் முற்பகுதியில் இடையாட்ட நடனமாடத் தொடங்கினார். 1976ஆம் ஆண்டில், இசையமைப்பாளர் முகமது அப்தெல் வகாப் தனது இடை நடன நிகழ்ச்சிக்காக *"அமர் அர்பதாசர்"* (ஒரு பிரபலமான எகிப்திய சொல் 14 வது (நாள்) முழு நிலவு என்று பொருள்படும்) என்ற தலைப்பில் ஒரு முழு இசை நிகழ்ச்சியை எழுதினார். இது பாரம்பரிய கிழகத்திய நடனத்திலிருந்து மேடை நிகழ்ச்சிகளுக்கு மாற்றப்பட்டது. 
### இசைத்தொகுப்பு
எகிப்திய பிரபல வயலின் கலைஞரும், இசையமைப்பாளரும் மற்றும் நடத்துனரான *அகமத் பௌத் ஆசனுடன்* பௌத் திருமணம் செய்து கொண்ட பிறகு, தனது மேடை நிகழ்ச்சியான *அட்வோவா எல்-மதீனா* (சிட்டி லைட்ஸ்) என்பதில் நடனமாடினார். இதில் அப்தெல் கலீம் அபீசு,, பாய்சா அகமது, சாடியா மற்றும் சபா போன்ற கலைஞர்கள் நடித்திருந்தனர். அகமத் பௌத் ஆசனின் பல இசைத் தொகுப்புகளில் பௌத் இடம்பெற்றிருந்தார்.

பௌத் கூறுகிறார்: "ஆசன் எனது  திறமைகளை வளர்த்தார். . . நான் ஒரு பெரிய நட்சத்திரமாக இருக்க விரும்பியதால் எனது திறமையைப் படிப்பதற்கும் வேலை செய்வதற்கும் முக்கியத்துவத்தை அவர் எனக்குக் கற்றுக் கொடுத்தார். " இவர் *நெல்லி மஸ்லூம் நடனப் பள்ளியில்* சில மேற்கத்திய நடனங்களையும் பயிற்றுவித்தார். மேலும் உருசிய ஆசிரியர்களுடன் மேற்கத்திய நாட்டுப்புறக் கதைகளைப் படிக்க தேசிய நடனக் குழுவில் சேர்ந்தார். நாக்வா பௌத் தனது "அயோப் எல்-மஸ்ரி" மற்றும் "பகியா வா யாசின்" ஆகியவற்றின் நடனக்களில் இவர் பயன்படுத்திய நடன பாணி மற்றும் கண்கவர் நுட்பங்கள் பாராட்டைப் பெற்றது.

## இடையாட்டம்
1976ஆம் ஆண்டில், இசையமைப்பாளர் மொகமது அப்தெல்-வகாப் இவருக்காக "கமர் அர்பா-தசார்" (ப்ளூ மூன் அல்லது 14 வது சந்திரன்) என்ற பாடலை எழுதினார். இந்த பாடலுக்கான இவரது மேடை செயல்திறன் மேடையில் இடையாட்ட நடனம் வழங்கப்பட்ட விதத்தை மாற்ற அனுமதித்தது. இது பாரம்பரிய கிழகத்திய நடனத்திலிருந்து நடனமாடிய பகட்டான காட்சியாக மாற்றியது. முன்பை விட அதிக வியத்தகு கூறுகளையும் சேர்த்தது.

இந்த அமைப்பு பௌத்திற்கு ஒரு மாற்றமாக அமைந்தது: "தகியா காரியோகா மற்றும் சாமியா கமலின் கிழகத்திய  நடனத்தை நெய்மாவின் அக்ரோபாட்டிக் பாணியுடன் இணைக்க முடிந்தது. மேலும் ஒரு வியத்தகு மேடை நிகழ்ச்சியை உருவாக்கியது" என்று பௌதி விடுதிகளில் மேடை நிகழ்ச்சிகளையும், தொலைக்காட்சிக்கான தயாரிப்புகளையும் பல ஆண்டுகளாக நிகழ்ச்சிகளை வழங்கியுள்ளார். சில சமயங்களில் நாட்டுப்புற பாடகர் பத்மா செர்கானுடன், மற்றும் பெரும்பாலும் பிற நடனக் கலைஞர்களின் குரலிசை குழுக்களுடன் இவர் நடனமாடியுள்ளார். பௌத் தனது சொந்த நடனக் குழுவையும் நிறுவினார். ஆனால் அது நீண்ட காலம் நீடிக்கவில்லை. பின்னர் இவர் நடனத்திலிருந்து ஓய்வு பெற முயன்றார். மேடையில் மற்றும் சினிமாவில் நடித்த இவர் இறுதியாக ஒரு சினிமா தயாரிப்பாளரானார்.

## குறிப்புகள்

## வெளி இணைப்புகள்
* Bellydance superstars: Nagua Fouad at Belly-Dance.org
* Hossam Ramzy: https://web.archive.org/web/20030522074215/http://www.hossamramzy.com/stars/starsofegypt_nagwa.htm

பகுப்பு:1943 பிறப்புகள்
பகுப்பு:வாழும் மக்கள்
பீட்டர் ராபிட் 2: தி ரன்அவே

**பீட்டர் ராபிட் 2: தி ரன்அவே** (*Peter Rabbit 2: The Runaway* ) (பிற பிராந்தியங்களில் ***பீட்டர் ராபிட் 2*** என பெயர் சுருக்கப்பட்டது) என்பது வெளி வரவிருக்கும் 2020 ஆண்டைய அமெரிக்க லைவ் ஆக்சன் / கணினி அனிமேஷன் நகைச்சுவைத் திரைப்படம் ஆகும். இப்படமானது பேட்ரிக் பர்லீக் மற்றும் கிளக் எழுதில்,  வில் கிளக் இயக்கத்தில் வெளிவருகிறது. இந்த படம் 2018 இன் *[[பீட்டர் ராபிட் (திரைப்படம்)|பீட்டர் ராபிட்டின்]]* தொடர்ச்சியாகும். இது பீட்ரிக்ஸ் பாட்டர் என்ற குழந்தை இலக்கிய எழுத்தாளர் எழுதிய *தி டெல் ஆப் பீட்டர் ராபிட்* கதைகளை அடிப்படையாகக் கொண்டது. இந்த படத்தில் ஜேம்ஸ் கோர்டன் முதன்மை பாத்திரத்துக்கு பின்னணி குரல் கொடுத்தும், ரோஸ் பைரன், டோம்ஹால் க்ளீசன், மற்றும் டேவிட் ஓயிலோவோ ஆகியோர் நேரடி பாத்திரங்களில் நடித்துள்ளனர். மேலும் பிற பாத்திரங்களுக்கு எலிசபெத் டெபிக்கி மற்றும் மார்கோட் ரொப்பி ஆகியோர் முயல் கதாபாத்திரங்குள்ளு பின்னணி குரல் கொடுத்துள்ளனர். 

முதலில் இப்படத்தை 2020 ஏப்ரலிலேயே வெளியிட திட்டமிடப்பட்டது. ஆனால் *பீட்டர் ராபிட் 2: ரன்அவே* 2019–20 கொரோனா வைரஸ் தொற்றுநோய் காரணமாக தாமதமானது. இப்படத்தை சோனி பிக்சர்ஸ்  கொலம்பியா பிக்சர்ஸ் முத்திரையைக் கொண்டு 2020 ஆகஸ்ட் 7 ஆம் தேதி அமெரிக்காவில் திரையரங்கில் வெளியிட திட்டமிடப்பட்டுள்ளது. இருப்பினும், சோனி பிக்சர்ஸ் அனிமேஷன் இந்த படத்தில் ஈடுபடாது, 2016 ஆம் ஆண்டின் *தி ஆங்கிரி பேர்ட்ஸ் திரைப்படத்திலிருந்து* இது இரண்டாவது அனிமேஷன் படம். 

## கதைச்சுருக்கம்
இப்படத்தின் முதல்பாகமாகிய பீட்டர் ராபிட்டின் படத்தின் கதையில், முயல்களின்  வாழிட வனப்பகுதியில் விவசாயிம் செய்கிறனர்ர். இதற்கு எதிராக முயல்களின் தலைவனாக பீட்டர் தலைமையிலான முயல்கள் அட்டகாசம் செய்கின்றன. தோட்டத்துக்கு புதியதாக பொறுப்புக்கு வரும் தாமஸ் மயல்களை கடுமையாக ஒடுக்குகிறான். இந்நிலையில் முயல்களுக்கு நட்பான பியா என்னும் பெண்ணுடன் தமஸ் நெருக்கம் காட்டுகிறான். இவர்களின் நெருக்கத்தைப் பிரிக்க தாமஸ் முயலும் அதன் தோழர்களும் முயல்கின்றனர். இந்த முயல்களின் இந்த நடவடிக்கைகளுக்கு ஜோவும் பதிலடி தருகிறான். இந்தக் களோபரங்களே முதல் பாகத்தின் கதை. அதன் தொடர்ச்சியாக எடுக்கப்பட்ட இப்படத்தில் பியா - தாமஸ் காதலானது திருமணம்வரை முன்னேறுகிறது. அதை விரும்பாத பீட்டர் முயலும் அதன் புதிய சகாகளும் நிலம், நீர், வானம் என மூன்று பகுதிகளிலும் சாகசங்களில் ஈடுபடுகின்றனர்.  என்பதாக உள்ளது.  
## குறிப்புகள்

## வெளி இணைப்புகள்

* 
* 
பகுப்பு:கொலம்பியா பிக்சர்ஸ் திரைப்படங்கள்
பகுப்பு:ஆங்கிலத் திரைப்படங்கள்
பகுப்பு:அமெரிக்கத் திரைப்படங்கள்
பகுப்பு:2020 ஆங்கிலத் திரைப்படங்கள்
பகுப்பு:வெளிவரவிருக்கும் திரைப்படங்கள்
பகுப்பு:பிரித்தானிய திரைப்படங்கள்